18:00 Buitengewone Kerkraadsvergadering
Vrydag 1 Oktober
Saterdag 2 Oktober
08:00 Lente Minimark
Toegewyde bewaarders van God se skepping,
of gierige uitbuiters?
Die 2020 vertaling van die Bybel is nou op jou selfoon beskikbaar. Laai die toep: BibleSA af. Hierdie toep (app) gee jou terselfdertyd toegang tot verskeie ander vertalings.
GESINSKERK BALLITO – 10de MAAND DANKOFFER
Gemeentelede se dankoffers vorm die basis van die Gemeente se inkomste. Die groter doelgerigtheid om ons roeping as Kerk uit te leef, hou groter finansiële verpligtinge in. Met die huidige pandemie in ons midde ondervind ons die probleem van 'n daling in ons erediens byeenkomste en 'n aansienlike daling in ons maandelikse dankoffers. Die gepaardgaande kostes soos salarisse, munisipale heffings, onderhoud aan eiendom en administrasie soos telefoonkoste, drukwerk en skryfbehoeftes, gaan nog steeds voort.
Vir die 2022 Finansiële jaar het ons 'n bedrag van R220 000 begroot ten opsigte van 10de Maand Dankoffer. Tot op datum Augustus 2021 het ons 'n bedrag van R 4 500 ontvang, wat ons ver tekort laat skiet teenoor ons begroting.
Beste vriend van Geopende Deure
Ons is so opgewonde! Ons splinternuwe program, FAITHFLUENCERS, begin die 26ste September 2021. So skakel elke Sondagoggend om 08:00 saam met ons in, net op eTV.
Oor die volgende paar weke gaan ons stories en getuienisse ontdek van regoor die wêreld, waar God ongelooflike dinge doen deur die bediening van Geopende Deure. Vicky Kente gesels met verskeie vennote en personeel van Geopende Deure wat inspirerende stories oor die geloof van ons vervolgde familie gaan deel sodat dit jou ook sal aanspoor om jou lewe anders te leef.
Ons wil graag soveel as moontlik mense in Suid-Afrika bereik en vra daarom jou hulp om die boodskap te versprei deur die insetsel hieronder in jou kerk se nuusbrief, webwerf of sosiale media bladsye te plaas.
Ons kan nie wag vir die 26ste nie, en ons hoop dat jy sal inskakel.
Mag jy 'n geseënde week hê, gevul met liefde.
Laai insetsel hier af ->
Hierdie twee skatlike seekoeie, al die pad uit die Nylrivier in Egipte met die gepaste name Cleopatra en Julius Caesar is kunstig gehekel deur 'n meester op haar vakgebied. Hulle kan dalk net aan jou behoort!
Koop 'n lootjie vir R20 en staan 'n kans om vir Cleopatra of Julius Caesar te wen. Lootjielyste is beskikbaar by die kerkkantoor of tydens Saterdagoggend verkope. Die wenners sal op 28 November aangekondig word.
Bestellings vir maalvleis en patties kan nou geplaas word slegs per whatsapp by nommer 076 1416458. Voorsien u naam, kontaknommer en hoeveelheid pakke van elk wat u wil bestel. Dit sal ook sonder bestelling by die kerkkantoor of op Saterdae by pannekoekverkope beskikbaar wees terwyl voorraad hou.
Ballito Gesinskerk gaan maandeliks 'n mini-mark op 'n Saterdag oggend aanbied. Ons begin op Saterdag, 02 Oktober vanaf 08:00.
Lidmate kan 'n tafel huur vir R100 en produkte verkoop waarvan die wins hulle eie is, of lidmate kan koek, beskuit, brood, poeding, ens. skenk waarvan die wins vir die gemeente gaan.
Whatsapp asseblief vir Leonie by 064 867 2995 met wat jy gaan bring of vul u naam in by die lys op die houttafel in die kerk.
Items moet asseblief Vrydag voor 13h00 by die kerk afgelewer word. Nagereg kan Saterdagoggend voor 08h00 afgelewer word.
U ondersteuning asseblief! Dit kan sommer 'n gesellige kuiergeleentheid word!
Wat is nuut op ons Webblad?
Ons probeer om elke week iets nuut op ons webblad te publiseer. Hierdie week het ons byvoorbeeld 'n nuwe album in ons Foto Album, die Belydenisaflegging van die katkisante asook die Kerssangdiens van 2019. Dan is daar ook 'n album van ons Gemeentekamp van 2006.
Hou gerus ook ons Dagboek dop. Daar is nou ook 'n skakel om na 2022 se dagboek te kyk.
Die Leesrooster tekste vir die 17de Sondag van Koninkrykstyd is: Jakobus 3:13-4:3, 7-8a, Spreuke 31:10-31, Psalm 1 en Markus 9:30-37
Die impak van die pandemie het bygedra tot verhoogde eise vir ons traumaberaders. Bid vir hulle, veral vir wysheid en sensitiwiteit, omdat elke persoon se situasie anders is. Bid ook dat die hulp wat aangebied word 'n beduidende impak op beter geestesgesondheid sal hê.
Sommige kinders en tieners was die afgelope jaar glad nie skool toe nie. Internet-verbindings is dikwels baie swak, so hulle het dus geen opsies om lesse aanlyn te volg nie. Bid dat die Kerk 'n verskil vir hierdie kinders en tieners kan maak.
28 Arabiese Skiereiland
Diegene wat soekend is en Gelowiges vanuit 'n Moslemagtergrond het maklike toegang tot verskeie mediaplatforms en materiaal wat hul geloof help versterk. Maar die verskillende leerstellings en interpretasies kan verwarrend wees. Bid dat nuwe gelowiges met Bybels-gegronde mediabronne en individue verbind sal
Die mense van Sirië kry steeds baie swaar. Brood en medisyne sal hulle nie gesond kan maak nie, maar ons harte en hulle harte sal genees word wanneer ons tot Jesus uitroep. Bid Psalm 51:1-2, 7-9 oor hierdie land.
Covid-19 en die gepaardgaande isolasie het ons werk in die Kerk in landelike gebiede beïnvloed. Dit is waar die ergste vervolging van Christene in Colombië plaasvind. Onwettige groepe het die beperkings in hierdie gebied uitgebuit en die bevolking verder onderdruk. Bid vir beskerming vir ons spanlede, wat die Kerk in gevaarlike plekke bystaan.